section_heading: Tehnika
paragraph_text: Poentilistički pristup je u suprotnosti s uobičajenom metodom slikanja stapanjem pigmenata na paleti ili korištenja mnogih komercijalnih, unaprijed zamiješanih, boja. Tehnika je analogna CMYK kombiniranju boja u četverobojnom tisku ili ispisu pisača. No, poentilizam ne odgovara načinu na koji nastaju boje na televizijskom ekranu ili zaslonu računala.